**ΟΔΗΓΙΕΣ ΓΙΑ ΔΗΛΩΣΗ ΣΤΟΙΧΕΙΩΝ ΦΟΙΤΗΤΩΝ/ΡΙΩΝ – ΕΡΓΑΝΗ**

Σας ενημερώνουμε ότι προκειμένου να πραγματοποιήσετε την Πρακτική Άσκηση είναι απαραίτητη η εγγραφή σας στο Πληροφοριακό Σύστημα «ΕΡΓΑΝΗ». Θα σας παρακαλούσαμε να ακολουθήσετε τα παρακάτω βήματα για να συμπληρώσετε τα στοιχεία που θα σταλούν στις Δ/νσεις Π.Ε. Εκπαίδευσης.

1. Ανατρέξτε στο e-class της/του διδάσκουσας/οντος του μαθήματος ΠΑ που παρακολουθείτε, ώστε να βεβαιωθείτε για το **ΝΗΠΙΑΓΩΓΕΙΟ** στο οποίο θα κάνετε την πρακτικής σας (π.χ. 10ο Νηπιαγωγείο Αθηνών) και την **ΔΙΕΥΘΥΝΣΗ ΕΚΠΑΙΔΕΥΣΗΣ** στην οποία ανήκει το Νηπιαγωγείο σας (π.χ. Α’ Αθήνας).
2. Συνδεθείτε στην παρακάτω ηλεκτρονική διεύθυνση:

<https://www.ecd.uoa.gr/stoicheia-foititrion-ton-4ou-etous/>

1. Συμπληρώστε την φόρμα: Επιλέγετε το μάθημα Πρακτικών Ασκήσεων στο οποίο έχετε εγγραφεί και συμπληρώνετε με προσοχή, όπως αναφέρονται στα επίσημα έγγραφα, τα στοιχεία που θα σας ζητηθούν: **ΕΠΩΝΥΜΟ, ΟΝΟΜΑ, ΟΝΟΜΑ ΠΑΤΕΡΑ, ΟΝΟΜΑ ΜΗΤΕΡΑΣ, ΦΥΛΟ, ΥΠΗΚΟΟΤΗΤΑ, ΗΜΕΡΟΜΗΝΙΑ ΓΕΝΝΗΣΗΣ, ΤΥΠΟΣ ΤΑΥΤΟΤΗΤΑΣ** (εδώ επιλέγετε Δ.Α.Τ. για όσους κατέχετε Δελτίο Αστυνομικής Ταυτότητας ή Διαβατήριο MONO για όσους δεν κατέχετε Δελτίο Αστυνομικής Ταυτότητας), **ΑΡΙΘΜΟΣ ΤΑΥΤΟΤΗΤΑΣ** (ή Διαβατηρίου για όσους έχετε επιλέξει «Διαβατήριο» στην προηγούμενη ερώτηση), **ΟΙΚΟΓΕΝΕΙΑΚΗ ΚΑΤΑΣΤΑΣΗ, ΑΡΙΘΜΟΣ ΤΕΚΝΩΝ, ΑΦΜ** (Αριθμός φορολογικού μητρώου)**, ΑΜΚΑ, ΤΗΛΕΦΩΝΟ, EMAIL.** Τέλος, επιλέγετε την **ΔΙΕΥΘΥΝΣΗ ΕΚΠΑΙΔΕΥΣΗΣ** (πχ Α’ Αθήνας, Δυτικής Αττικής κ.τ.λ) και συμπληρώνετε το **ΝΗΠΙΑΓΩΓΕΙΟ** **ΠΡΑΚΤΙΚΗΣ ΑΣΚΗΣΗΣ** (όπως προαναφέρθηκε, για τα δύο τελευταία στοιχεία ανατρέχετε σε σχετικό έγγραφο στην e-class του μαθήματος Πρακτικής Άσκησης που παρακολουθείτε).
2. Για να ολοκληρωθεί η διαδικασία πατήστε **«Υποβολή»**. Με την υποβολή θα εμφανιστεί το μήνυμα επιτυχούς καταχώρησης. Εφόσον δείτε αυτό το μήνυμα η δήλωσή σας έχει καταχωρηθεί.

**ΠΡΟΣΟΧΗ**

* Τα **στοιχεία** πρέπει να συμπληρωθούν με **ΚΕΦΑΛΑΙΟΥΣ ΕΛΛΗΝΙΚΟΥΣ ΧΑΡΑΚΤΗΡΕΣ,** όπως αναφέρεται στα βοηθητικά σχόλια του κάθε πεδίου. Μόνο οι αλλοδαποί φοιτητές/τριες μπορούν να γράψουν τα στοιχεία τους με κεφαλαίους λατινικούς χαρακτήρες αν το επιθυμούν.
* ΑΠΟΚΛΕΙΣΤΙΚΑ ΚΑΙ ΜΟΝΟ οι φοιτητές/τριες οι οποίοι/ες δεν έχουν ελληνική υπηκοότητακαι δεν έχουν ΑΜΚΑ ή ΑΦΜ μπορούν να συμπληρώσουν στα ανάλογα πεδία το ψηφίο μηδέν «0».
* Οι καταχωρήσεις με λανθασμένα ή μη επαρκή στοιχεία πιθανόν να έχουν ως αποτέλεσμα η δήλωση σας να μην γίνει δεκτή από τους αρμόδιους φορείς. **Θα σας συνιστούσαμε να συμπληρώσετε τα στοιχεία πολύ προσεκτικά.**
* Αν δεν εμφανιστεί το μήνυμα επιτυχούς καταχώρησης αυτό οφείλεται σε ελλιπή πληκτρολόγηση των προσωπικών σας στοιχείων. Σε αυτήν την περίπτωση πρέπει να επαναλάβετε τη διαδικασία, ελέγχοντας ξανά την ορθότητα όλων των στοιχείων.
* Πριν την υποβολή, η φόρμα δίνει τη δυνατότητα να κινηθείτε στις προηγούμενες σελίδες και να ξαναδείτε τα στοιχεία που έχετε δηλώσει.
* Εφόσον έχετε υποβάλει τη δήλωσή σας (έχει εμφανιστεί δηλαδή το μήνυμα επιτυχούς καταχώρησης), **δεν μπορείτε να δηλώσετε 2η φορά**.

**Η ΣΥΜΠΛΗΡΩΣΗ ΤΩΝ ΣΤΟΙΧΕΙΩΝ ΕΙΝΑΙ ΑΠΑΡΑΙΤΗΤΟ ΝΑ ΕΧΕΙ ΟΛΟΚΛΗΡΩΘΕΙ ΜΕΧΡΙ ΚΑΙ ΤΟ ΣΑΒΒΑΤΟ 16/03/2024 (24:00).**

**ΣΕ ΔΙΑΦΟΡΕΤΙΚΗ ΠΕΡΙΠΤΩΣΗ ΕΙΝΑΙ ΠΙΘΑΝΟΝ ΝΑ ΥΠΑΡΞΕΙ ΠΑΡΑΚΩΛΥΣΗ ΤΗΣ ΠΡΑΚΤΙΚΗΣ ΣΑΣ ΑΣΚΗΣΗΣ.**

**Κατά την πρώτη σας παρουσία στα Νηπιαγωγεία είναι απαραίτητο να έχετε μαζί σας το Δελτίο της Αστυνομικής Ταυτότητας και το φοιτητικό πάσο και να τα επιδείξετε στις Νηπιαγωγούς σε περίπτωση που σας ζητηθούν.**

**ΕΥΧΑΡΙΣΤΟΥΜΕ!**